
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	08.07.2026.
	Nr. RD-26-893-lē

	
	(prot. Nr. 26, 44. §)




Par grozījumiem Rīgas domes 17.04.2024. lēmumā Nr. RD-24-3543-lē “Par projekta “Publiskās ārtelpas attīstība mobilitātes punkta “Brasa” integrācijai pilsētvidē”
(PVM ID APS0373.03) iesnieguma sagatavošanu un īstenošanu”


Pamatojoties uz Ministru kabineta 06.06.2023. noteikumiem Nr. 291 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākuma “Publiskās ārtelpas attīstība” īstenošanas noteikumi”, ņemot vērā Centrālās finanšu un līgumu aģentūras 15.03.2024. lēmumu Nr. 39-2-10/2191 “Par projekta iesnieguma Nr. 5.1.1.3/1/23/A/017 apstiprināšanu ar nosacījumu”, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 5.1. apakšpunktu, Rīgas dome nolemj:

Izdarīt Rīgas domes 17.04.2024. lēmumā Nr. RD-24-3543-lē “Par projekta “Publiskās ārtelpas attīstība mobilitātes punkta “Brasa” integrācijai pilsētvidē” (PVM ID APS0373.03) iesnieguma sagatavošanu un īstenošanu” šādus grozījumus:

1. Izteikt 3. punktu šādā redakcijā:
“3. Kopējās ar Projekta īstenošanu saistītās izmaksas ir līdz 2 177 778 euro, no tām:
3.1. Eiropas Reģionālās attīstības fonda finansējuma līdzekļi ir līdz 800 000 euro; 
3.2. Rīgas valstspilsētas pašvaldības līdzfinansējums ir līdz 1 377 778 euro, t. sk.:
3.2.1. attiecināmās Projekta izmaksas ir līdz 1 277 788 euro;
3.2.3. neattiecināmās Projekta izmaksas ir līdz 100 000 euro.”

2. Izteikt 4.1. un 4.2. apakšpunktu šādā redakcijā:
“4.1. uzņemties juridiskās un finanšu saistības Projekta kopējo izmaksu segšanai 2 177 778 euro apmērā atbilstoši 3. punktā minētajam pēc tam, kad veikti attiecīgi ar CFLA noslēgtās vienošanās grozījumi;
4.2. nodrošināt Projekta izmaksu finansēšanu no attiecīgā gada Rīgas valstspilsētas pašvaldības budžeta programmā 01.39.00. “Līdzfinansējums Eiropas Savienības fondiem un citiem projektiem” saņemtā CFLA finansējuma un piesaistītajiem aizņēmuma līdzekļiem, priekšfinansēt no Rīgas valstspilsētas pašvaldības dotācijas līdzekļiem, nepārsniedzot 80 000 euro, atbilstoši Projekta ieviešanas laika grafikam un naudas plūsmas plānam, kā arī līdzfinansēt no Rīgas valstspilsētas pašvaldības dotācijas līdzekļiem, nepārsniedzot 100 000 euro 2027. gadā;”.

